PATVIRTINTA

Jonavos ,,Neries“ pagrindinės mokyklos

direktoriaus 2024 m. kovo 7 d.

įsakymu Nr. V-53

**JONAVOS „NERIES“ PAGRINDINĖ MOKYKLA**

**MOKINIŲ APŽIŪROS DĖL ASMENS HIGIENOS TVARKOS APRAŠAS**

**I. BENDROSIOS NUOSTATOS**

1. Mokinių apžiūros dėl asmens higienos tvarkos aprašas (toliau – Aprašas) parengtas vadovaujantis Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2016 m. liepos 21 d. įsakymu Nr. V-966/V-672 „Dėl visuomenės sveikatos priežiūros organizavimo mokykloje tvarkos aprašo patvirtinimo“.
2. Aprašas nustato Mokinių asmens higienos apžiūros tikslą, uždavinius,organizavimo tvarką.
3. Mokinių asmens higienos apžiūros mokykloje tikslas – saugoti ir stiprinti Mokinių sveikatą, aktyviai bendradarbiaujant su jų tėvais (globėjais, rūpintojais) bei užtikrinti Mokinių asmens higienos laikymąsi ugdymo įstaigoje.
4. Mokinių asmens higienos apžiūros mokykloje uždaviniai:
	1. vykdyti Mokinių asmens higienos, tame tarpe pedikuliozės, stebėseną ir prevenciją;
	2. ugdyti Mokinių asmens higienos įgūdžius.
5. Mokinių apžiūrą dėl asmens higienos vykdo Visuomenės sveikatos specialistas (toliau – VS specialistas), vykdantis sveikatos priežiūrą mokykloje, o esant reikalui, kitas mokyklos direktoriaus įgaliotas pedagogas.

**II. MOKINIŲ ASMENS HIGIENOS APŽIŪROS ORGANIZAVIMAS**

1. Mokinių tikrinimas dėl pedikuliozės:
	1. mokinio tėvų (globėjų, rūpintojų) raštiškas sutikimas dėl vaikų asmens higienos ir švaros patikrinimo procedūrų vykdymo mokykloje įtraukiamas į priėmimo į mokyklą sutartį;
	2. patikrinimas atliekamas pagal epidemiologines reikmes, kurį nepažeidžiant vaiko teisių, atlieka VS specialistas;
	3. prieš patikrinimą VS specialistas Mokinį informuoja apie tai, kas bus daroma ir kodėl tai reikia daryti;
	4. patikrinimas atliekamas mokyklos visuomenės sveikatos kabinete arba atskiroje patalpoje, kurioje yra vandens ir muilo. Privaloma imtis visų priemonių, kad ugdytinis būtų apsaugotas nuo viešo izoliavimo, pažeminimo ir kitų neigiamų pasekmių. Asmuo atliekantis patikrinimą turi elgtis korektiškai ir kvalifikuotai;
	5. vaikas, kurio galvos plaukuose rasta utėlių, glindų neturi būti tuoj pat atskirtas nuo kitų vaikų, jis gali likti mokykloje iki dienos pabaigos.
	6. įvertinant specialiojo ugdymo skyriaus mokinių specifiką, vaikas, kurio galvos plaukuose rasta utėlių, glindų turi būti, atsižvelgiant į tėvų galimybes, kaip įmanoma greičiau paimtas iš mokyklos.
2. Esant pedikuliozės atvejui VS specialistas:
	1. informuoja mokyklos administraciją ir tėvus/globėjus (telefonu, raštu arba tiesiogiai);
	2. individualiai ir konfidencialiai informuojami tėvai/globėjai, kad vaikas užsikrėtęs utėlėmis, ir rekomenduojant kreiptis į šeimos gydytoją.
3. Mokinys utėlių naikinimo metu negali lankyti mokyklos ir į mokyklą turi sugrįžti švarus, kai utelės išnaikintos (t. y. neturintis nei utelių, nei glindų).
4. Grįžęs į mokyklą Mokinys yra tikrinamas (dėl priemonių taikymo kokybės) ir dar pakartojant patikrinama praėjus savaitei po sugrįžimo.
5. Tuo atveju, kai mokykloje nedirba VS specialistas, už vaiko asmens higienos priežiūrą atsako klasės vadovas ir/ar socialinis pedagogas ar kitas mokyklos direktoriaus įgaliotas pedagogas.
6. Jeigu tėvai piktybiškai nereaguoja į mokyklos pranešimus dėl pedikuliozės, apie tai informuojamas mokyklos socialinis pedagogas bei Vaiko teisių apsaugos tarnyba.

**III. BAIGIAMOSIOS NUOSTATOS**

1. Įstaigos VSS specialistas, jam nesant kitas mokyklos direktoriaus įgaliotas pedagogas, yra atsakingi už Mokinių apžiūros dėl asmens higienos organizavimą ir vykdymą.

\_\_\_\_\_\_\_\_\_\_\_\_\_\_\_\_\_\_\_\_\_\_